**Ministru kabineta noteikumu projekta „Noteikumi par informācijas apmaiņu iekšējā tirgus informācijas sistēmas ietvaros reglamentēto profesiju un profesionālo kvalifikāciju atzīšanas jomā” sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Likuma „Par reglamentētajām profesijām un profesionālās kvalifikācijas atzīšanu” (2011.gada 7.aprīļa likuma „Grozījumi likumā „Par reglamentētajām profesijām un profesionālās kvalifikācijas atzīšanu”” redakcijā) (turpmāk – Likums) 36.panta 11.punktā minētais uzdevums. |
| 2. Pašreizējā situācija un problēmas | Likumā ir iekļauta prasība izmantot Iekšējā tirgus informācijas sistēmu administratīvās sadarbības īstenošanai reglamentēto profesiju un profesionālās kvalifikācijas atzīšanas jomā Latvijas Republikā. Ar Iekšējā tirgus informācijas sistēmas (turpmāk – IMI sistēma) starpniecību tiek īstenota Eiropas Savienības un Eiropas Ekonomikas zonas valstu (turpmāk – dalībvalstis) atbildīgo institūciju savstarpējā administratīvā sadarbība Eiropas Savienības iekšējo tirgu reglamentējošo Eiropas Savienības tiesību aktu īstenošanā un piemērošanā.  Brīvas pakalpojumu sniegšanas joma ir saistīta ar Eiropas Parlamenta un Padomes 2006.gada 12.decembra Direktīvu 2006/123/EK par pakalpojumiem iekšējā tirgū. Pašlaik spēkā ir Ekonomikas ministrijas sagatavotie normatīvie akti IMI sistēmas izmantošanai brīvas pakalpojumu sniegšanas jomā: „Brīvas pakalpojumu sniegšanas likums” un 2010.gada 14.septembra Ministru kabineta noteikumi Nr.848 „Noteikumi par informācijas apmaiņu IMI sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību pakalpojumu jomā”, bet šajos normatīvajos aktos nav iekļauta reglamentēto profesiju kvalifikāciju atzīšanas joma, ko nosaka Eiropas Parlamenta un Padomes 2005.gada 7.septembra Direktīva 2005/36/EK par profesionālo kvalifikāciju atzīšanu (dokuments attiecas uz Eiropas Ekonomikas zonu). Šobrīd Latvijas Republikā nav noteikta kārtība, kādā Iekšējā tirgus informācijas sistēmas ietvaros notiek informācijas apmaiņa reglamentēto profesiju kvalifikāciju atzīšanas jomā starp Latvijas Republikas atbildīgajām institūcijām un citu dalībvalstu atbildīgajām institūcijām.  Iekšējā tirgus informācijas sistēma reglamentēto profesiju kvalifikācijas atzīšanas jomā kā pilotprojekts sāka darbību 2008.gada februārī ar 4 profesijām. Pilotprojektā piedalījās visas dalībvalstis. Pēc Eiropas Komisijas iniciatīvas Iekšējā tirgus informācijas sistēmai pakāpeniski tiek pievienotas jaunas reglamentētās profesijas. Īstenojot dalībvalstu administratīvo sadarbību reglamentēto profesiju un profesionālās kvalifikācijas atzīšanas jomā, šobrīd Iekšējā tirgus informācijas sistēmā reģistrētas 10 Latvijas Republikas atbildīgās institūcijas, kas savā ikdienas darbā piedalās savstarpējā informācijas apmaiņā.  Lai atbildīgās institūcijas skaidri izprastu informācijas apriti, tiesības un pienākumus, ikdienas darbā izmantojot IMI sistēmu, likuma „Par reglamentētajām profesijām un profesionālās kvalifikācijas atzīšanu” 36.panta 11.punkts uzdod Ministru kabinetam noteikt kārtību, kādā IMI sistēmas ietvaros notiek informācijas apmaiņa starp Latvijas Republikas atbildīgajām institūcijām un citu dalībvalstu atbildīgajām institūcijām, kā arī informācijas apmaiņā iesaistīto institūciju atbildību un informācijas apmaiņas uzraudzību. |
| 3.  Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Institūcijām, kas izsniedz profesionālās kvalifikācijas atzīšanas apliecības reglamentētajās profesijās, tiek atvieglota informācijas apmaiņa ar citu dalībvalstu attiecīgajām institūcijām. |
| 5. Projekta izstrādē iesaistītās institūcijas | Izstrādājot Ministru kabineta noteikumu projektu, konsultācijas nav notikušas. |
| 6. Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo Ministru kabineta noteikumu projekts nav saistīts ar būtiskām izmaiņām tiesiskajā regulējumā un tas nekādā veidā neierobežo un nesašaurina nevienas personu grupas vai indivīda tiesības. |
| 7. Cita informācija | Nav. |

|  |  |
| --- | --- |
| **II. Tiesību akta projekta ietekme uz sabiedrību** | |
| 1. Sabiedrības mērķgrupa | Likumprojekta tiesiskais regulējums attiecas uz atbildīgajām institūcijām Latvijas Republikā, kuras ir reģistrētas IMI sistēmā.  Ministru kabineta 2006.gada 31.oktobra noteikumos Nr.886 „Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” ir iekļauta trīsdesmit viena institūcija, kas izsniedz profesionālās kvalifikācijas atzīšanas apliecības reglamentētajās profesijās. Minētās institūcijas pakāpeniski tiks iekļautas IMI sistēmā.  Mērķgrupa ir arī personas, kuru profesija ir reglamentēta un kuras dodas strādāt uz citām dalībvalstīm (reģistrētas tiek apmēram 100 personas gadā), kā arī personas, kuru profesija ir reglamentēta un kuras Latvijas Republikā ierodas no citām dalībvalstīm ar nolūku strādāt (reģistrētas tiek apmēram 50 personas gadā). |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. Tiesiskā regulējuma finansiālā ietekme | Projekts šo jomu neskar. |
| 4. Tiesiskā regulējuma nefinansiālā ietekme | Institūcijām, kas izsniedz profesionālās kvalifikācijas atzīšanas apliecības reglamentētajās profesijās, atvieglo informācijas apmaiņu ar citu dalībvalstu attiecīgajām institūcijām. |
| 5. Administratīvās procedūras raksturojums | IMI sistēma ļauj atbildīgajām institūcijām ātri un efektīvi atrast un elektroniski sazināties ar citas dalībvalsts atbildīgajām institūcijām, tādejādi samazinot laika un resursu patēriņu, kas tiek izlietots informācijas pieprasīšanai un iegūšanai no citas dalībvalsts atbildīgajām institūcijām. |
| 6. Administratīvo izmaksu monetārs novērtējums | Projekts šo jomu neskar. |
| 7. Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Ministru kabineta noteikumu projekta izpildi nodrošinās Ekonomikas ministrija (kā nacionālais IMI sistēmas koordinators) un Izglītības un zinātnes ministrija (kā deleģētais IMI sistēmas koordinators), kā arī atbildīgās institūcijas. |
| 2. Projekta izpildes ietekme uz pārvaldes funkcijām | Pienākumu atbildīgajām institūcijām administratīvo sadarbību īstenot ar IMI sistēmas starpniecību, nosaka Likums. Ministru kabineta noteikumu projekts paredzēs skaidras tiesības un pienākumus IMI sistēmā iesaistītajām atbildīgajām institūcijām, kā arī kārtību kādā notiek informācijas aprite IMI sistēmā. |
| 3. Projekta izpildes ietekme uz pārvaldes institucionālo struktūru.  Jaunu institūciju izveide | Saistībā ar Ministru kabineta noteikumu projekta izpildi jaunas institūcijas netiks veidotas. |
| 4. Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. Cita informācija | Nav. |

Izglītības un zinātnes ministrs R.Broks

Vizē: Valsts sekretārs M.Gruškevics

14.09.2011 09:41

835

D.Ozoliņš

67047874

Dainis.Ozolins@izm.gov.lv